Tezē krusts
**Tezē kopiena** (franču: *Communauté de Taizé*) ir ekumenisks kristiešu mūku ordenis Francijā, Burgundijas reģionā, Tezē ciemā. Tajā darbojas nedaudz vairāk kā 100 katoļu, protestantu un pareizticīgo baznīcām piederoši brāļi. Katru gadu Tezē ciematu apmeklē vairāk nekā 100 000 jauniešu no visas pasaules.

Vēsture
-------

Tezē kopienas dibinātājs bija Rožē Šics (vēlāk zināms kā brālis Rožē), dzimis 1915. gada 12. maijā Šveicē reformātu mācītāja ģimenē. Rožē studēja literatūru un teoloģiju, tomēr 1940. gadā nolēma pārcelties uz savas mātes dzimteni Franciju. Viņš iegādājās nelielu māju Tezē ciemā, kurš atradās Francijas neokupētajā daļā, taču ļoti tuvu demarkācijas līnijai. Šāda atrašanās vieta ļāva dot pajumti kara bēgļiem, tostarp ebrejiem. Šajā darbā Rožē palīdzēja viņa māsa Ženevjēva. Taču 1942. gada novembrī, kad Rožē uz laiku atradās Šveicē, Gestapo atklāja viņu darbību, tāpēc līdz kara beigām brālis Rožē nodzīvoja Ženēvā. Tezē viņš atgriezās 1944. gadā kopā ar vairākiem sekotājiem. 1949. gada Lieldienās septiņi brāļi pieņēma lēmumu visas dzīves garumā uzņemties celibātu un dzīvot vienkāršībā, klosterim līdzīgā kopienā. Nākamajos gados kopienai pievienojās arvien vairāk jaunu brāļu. 1966. gadā notika pirmā jauniešu tikšanās, kurā piedalījās 1400 jauniešu no 30 valstīm.[*nepieciešama atsauce*] Kopš tā laika uzņemt jauniešus Tezē, kā arī rīkot Eiropas un starptautiskās tikšanās, ir viens no galvenajiem kopienas brāļu darbiem.

Eiropas jauniešu tikšanās
-------------------------

Lūgšanas no tikšanās Briselē 2008. gada nogalē
Kopš 1978. gada katru gadu miju (parasti no 28. decembra līdz 1. janvārim) kādā no lielākajām Eiropas pilsētām kopienas brāļi kopā ar brīvprātīgajiem rīko jauniešu tikšanās. Tikšanās dalībnieki tiek sadalīti pa draudzēm un izmitināti ģimenēs. Rītos viņi apmeklē dievkalpojumu vietējā draudzē, bet pusdienas laikā un vakarā dodas uz centrālo vietu (parasti lielu izstāžu kompleksu). Ik gadu šādās Eiropas jauniešu tikšanās piedalās desmitiem tūkstošu jauniešu no visas pasaules, bet 2002. gadā Francijā — pat vairāk nekā 100 000 dalībnieku.

### Tikšanās vietas

* 1978 — Karogs: Francija Francija, Parīze
* 1979 — Karogs: Spānija Spānija, Barselona
* 1980 — Karogs: Itālija Itālija, Roma
* 1981 — Karogs: Apvienotā Karaliste Apvienotā Karaliste, Londona
* 1982 — Karogs: Itālija Itālija, Roma
* 1983 — Karogs: Francija Francija, Parīze
* 1984 — Karogs: Vācija Vācija, Ķelne
* 1985 — Karogs: Spānija Spānija, Barselona
* 1986 — Karogs: Apvienotā Karaliste Apvienotā Karaliste, Londona
* 1987 — Karogs: Itālija Itālija, Roma
* 1988 — Karogs: Francija Francija, Parīze
* 1989 — Karogs: Polija Polija, Vroclava
* 1990 — Valsts karogs: Čehoslovākija Čehoslovākija, Prāga
* 1991 — Karogs: Ungārija Ungārija, Budapešta
* 1992 — Karogs: Austrija Austrija, Vīne
* 1993 — Karogs: Vācija Vācija, Minhene
* 1994 — Karogs: Francija Francija, Parīze
* 1995 — Karogs: Polija Polija, Vroclava
* 1996 — Karogs: Vācija Vācija, Štutgarte
* 1997 — Karogs: Austrija Austrija, Vīne
* 1998 — Karogs: Itālija Itālija, Milāna
* 1999 — Karogs: Polija Polija, Varšava
* 2000 — Karogs: Spānija Spānija, Barselona
* 2001 — Karogs: Ungārija Ungārija, Budapešta
* 2002 — Karogs: Francija Francija, Parīze
* 2003 — Karogs: Vācija Vācija, Hamburga
* 2004 — Karogs: Portugāle Portugāle, Lisabona
* 2005 — Karogs: Itālija Itālija, Milāna
* 2006 — Karogs: Horvātija Horvātija, Zagreba
* 2007 — Karogs: Šveice Šveice, Ženēva
* 2008 — Karogs: Beļģija Beļģija, Brisele
* 2009 — Karogs: Polija Polija, Poznaņa
* 2010 — Karogs: Nīderlande Nīderlande, Roterdama
* 2011 — Karogs: Vācija Vācija, Berlīne
* 2012 — Karogs: Itālija Itālija, Roma
* 2013 — Karogs: Francija Francija, Strasbūra
* 2014 — Karogs: Čehija Čehija, Prāga
* 2015 — Karogs: Spānija Spānija, Valensija
* 2016 — Karogs: Latvija Latvija, Rīga

Pasaules jauniešu tikšanās
--------------------------

Kopš 2006. gada notiek arī pasaules jauniešu tikšanās, kuru programma ir līdzīga kā Eiropas.

### Tikšanās vietas

* 2006 — Valsts karogs: Indija Kolkata, Indija
* 2007 — Valsts karogs: Bolīvija Kočabamba, Bolīvija
* 2008 — Valsts karogs: Kenija Nairobi, Kenija
* 2009 — Valsts karogs: Lietuva Viļņa, Lietuva
* 2010 — Valsts karogs: Filipīnas Manila, Filipīnas
* 2010 — Valsts karogs: Čīle Santjago, Čīle
* 2012 — Valsts karogs: Ruanda Kigali, Ruanda
* 2012 — Valsts karogs: Amerikas Savienotās Valstis Čikāga, Ilinoisa, ASV
* 2013 — Valsts karogs: Amerikas Savienotās Valstis Dienviddakota, ASV
* 2014 — Valsts karogs: Meksika Mehiko, Meksika
* 2016 — Valsts karogs: Benina Kotonu, Benina

Atsauces
--------

1. ↑  «Desmitiem tūkstošu jauniešu no visas pasaules Jauno gadu sagaidīs Rīgā. FOTO. VIDEO». Kasjauns.lv. 2016. gada 20. oktobris. Skatīts: 2017. gada 3. janvārī.
2. ↑  Andis Gross. ««Kultūršoks»: Tezē jaunieši cer, ka tikšanās Rīgā mazinās aizspriedumus un veicinās saprašanos». Lsm.lv, 2016. gada 23. decembris. Skatīts: 2017. gada 3. janvārī.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Tezē kopiena***.
* Tezē kopienas oficiālā mājaslapa

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 157613664
* LCCN: n50031419
* ISNI: 0000 0001 2325 4415
* GND: 1017521-0
* SUDOC: 026518813
* BNF: cb11875184g (data)
* HDS: 027046
* NKC: xx0011739

 |

 |